Frol

Frol er en bygd og en tidligere kommune i Levanger kommune i Trøndelag. Frol ligger øst for Levanger sentrum, og utgjør en egen skolekrets tilknyttet Frol oppvekstsenter. Frolfjellet i retning Markabygda og Forbygda er et populært utfartssted med preparerte skiløyper.

Tidligere kommune 
Frol kommune ble etablert i 1856 ved delingen av Levanger i Levanger kjøpstad og Levanger landsogn. Den nye landkommunen fikk i 1911 navnet Frol. I 1951 ble Lillemarksbakkene (Litjmarksbakkan) med 51 innbyggere i Frol inkorporert i Levanger. Den 1. januar 1962 ble Frol, Levanger, Skogn og Åsen slått sammen til den nye Levanger kommune. På dette tidspunktet bodde 3 774 personer i Frol. Kommunen var ca. 140 km² stor.

Bygd 
Delområdet Frol i Levanger kommune består av grunnkretsene Østborg, Haugskott, Rinnan, Munkrøstad, Buran, Munkeby, Matberg og Tingstad.

Grunnkretsene Munkrøstad og Buran utgjør Okkenhaug sogn i Sør-Innherad prosti med Okkenhaug kirke som sognekirke. Resten av Frol sogner til Levanger kirke.

Se også 
 Liste over ordførere i Frol

Referanser 

Tidligere kommuner i Nord-Trøndelag
Bosetninger i Levanger
Levangers historie
Norske kommuner etablert i 1856
Kommuner opphørt i 1962
Bygder og grender i Trøndelag